CELEX: 52011PC0273
Language: mt
Date: 2011-05-10
Title: DEĊIŻJONI TA’ IMPLIMENTAZZJONI TAL-KUNSILL dwar l-għoti ta' assistenza finanzjarja tal-Unjoni lill-Portugall Proposta għal DEĊIŻJONI TA’ IMPLIMENTAZZJONI TAL-KUNSILL dwar l-għoti ta' assistenza finanzjarja tal-Unjoni lill-Portugall

|

52011PC0273

	MEMORANDUM TA’ SPJEGAZZJONIIl-Portugall, dan l-aħħar kien taħt pressjoni dejjem akbar fir-rigward tas-swieq finanzjarji u dan jirrifletti t-tħassib dejjem jiżdied dwar is-sostenibilità tal-finanzi pubbliċi tiegħu. Il-kriżi attwali, li bdiet minħabba bażi ekonomika dgħajfa stutturalment, kellha impatt drammatiku wkoll fuq il-finanzi pubbliċi tal-Portugall, li finalment wasslu għal żieda kbira fil-firxiet tad-dejn sovran. Fost tnaqqis konsekuttiv fil-klassifikazzjoni mill-aġenziji ta' klassifikazzjoni tal-kreditu tal-bonds sovrani Portugiżi, il-pajjiż ma baqax f'pożizzjoni li jiffinanzja lilu nnifsu mill-ġdid b'rati kompatibbli ma' sostenibilità fuq terminu ta' żmien twil. Fl-istess waqt, is-settur bankarju li jiddependi ħafna mill-finanzjament estern, kien qed jiġi maqtugħ dejjem aktar minn finanzjament ta' swieq internazzjonali u qiegħed jiddependi dejjem iżjed mill-Eurosistema għall-finanzjament.Fid-dawl ta' dan it-taqlib ekonomiku u finanzjarju gravi kkawżat minn ċirkostanzi eċċezzjonali li l-gvern ma setgħax jikkontrolla, il-Portugall talab uffiċjalment assistenza finanzjarja mill-Unjoni Ewropea, l-Istati Membri taż-żona euro u l-Fond Monetarju Internazzjonali (FMI) fis-7 ta' April 2011 bil-għan li jiġi appoġġat programm ta' politika li jerġà jistabbilixxi l-fiduċja u li jippermetti li l-ekonomija terġa' lura għat-triq li twassal għal tkabbir sostenibbli kif ukoll li tiġi mħarsa l-istabbiltà finanzjarja fil-Portugall, iż-żona euro u l-UE. L-abbozz tal-programm ta' aġġustament ekonomiku u finanzjarju (il-"Programm") ippreżentat mill-Portugall lill-Kummissjoni u lill-Kunsill għandu l-għan jerġa' jistabbilixxi l-fiduċja fis-settur tad-dejn sovran u f'dak bankarju u jappoġġa t-tkabbir u l-impjiegi. Jipprevedi azzjoni komprensiva li tindirizza tliet kwistjonijiet. L-ewwel nett, riformi strutturali profondi u bi frontloading li jippermettu żieda fit-tkabbir potenzjali, li joħolqu l-impjiegi, u li jtejbu l-kompetittività (inkluż permezz ta' devalwazzjoni fiskali). B'mod partikolari, il-Programm fih riformi tas-suq tax-xogħol, tas-sistem ġudizzjarja, l-industriji tan-netwerks u tas-setturi tal-akkomodazzjoni u tas-servizzi, bil-għan li jissaħħaħ il-potenzjal għat-tkabbir tal-ekonomija, titjieb il-kompetittività u jiġi ffaċilitat l-aġġustament ekonomiku. It-tieni, strateġija ta' konsolidazzjoni fiskali bbilanċjata u kredibbli, appoġġata minn miżuri fiskali strateġiċi u kontroll fiskali aħjar ta' Sħubiji Pubbliċi Privati (SPP) u Impriżi tal-Istat (State-Owned Enterprises, SOEs), bil-għan li l-proporzjon ta' dejn pubbliku gross mal-PDG jaqbad triq tan-niżla soda fuq perjodu ta' żmien medju. L-awtoritajiet jimpenjaw ruħhom li jnaqqsu d-defiċit għal 3% tal-PDG sal-2013. It-tielet, sforzi biex is-settur finanzjarju jiġi ssalvagwardjat kontra d-diżingranaġġ diżordinat permezz ta' mekkaniżmi bbażati fuq is-suq b'faċilitajiet ta' riżerva.Il-programm ikopri l-perjodu 2011-2014. Il-pakkett finanzjarju tal-programm se jkopri ħtiġijiet finanzjarji sa massimu ta' EUR 78 biljun, għal ħtiġijiet possibbli ta' finanzjament fiskali u appoġġ għas-sistema bankarja. L-appoġġ totali pprovdut mis-sħab Ewropej tal-Portugall se jammonta għal massimu ta' EUR 52 biljun (sa massimu ta' EUR 26 biljun mill-Unjoni Ewropea taħt il-Mekkaniżmu Ewropew ta' Stabbilizzazzjoni Finanzjarja (EFSM) stabbilit bir-Regolament tal-Kunsill Nru (UE) 407/2010 u sa massimu ta' EUR 26 biljun mill-Faċilità Ewropea ta' Stabbiltà Finanzjarja), filwaqt li se jiġi pprovdut ukoll self mill-FMI ta' madwar EUR 26 biljun taħt Faċilità ta' Fond Estiża. F'dan l-isfond, il-provvediment ta' assitenza mill-Unjoni lill-Portugall taħt l-EFSM għandha tippermetti li l-ekonomija terġa' lura għat-triq li twassal għal tkabbir sostenibbli, tiżgura sistema bankarja li tiffunzjona sew u tissalvagwardja stabbiltà finanzjarja fl-Unjoni u fiż-żona euro. L-iżborż tal-assistenza tal-Unjoni jitqassam f'14-il ħlas parzjali u jkun marbut ma' kundizzjonijiet ta' politika ekonomika. Dan jeħtieġ li jiġi pprovdut skont termini u kundizzjonijiet simili għal dawk tal-FMI.Proposta għalDEĊIŻJONI TA’ IMPLIMENTAZZJONI TAL-KUNSILLdwar l-għoti ta' assistenza finanzjarja tal-Unjoni lill-PortugallIL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea,Wara li kkunsidra r-Regolament tal-Kunsill (UE) Nru 407/2010 tal-11 ta’ Mejju 2010 li jistabbilixxi mekkaniżmu Ewropew ta' stabbilizzazzjoni finanzjarja[1], u b’mod partikolari l-Artikolu 3(2) tiegħu.Wara li kkunsidra l-proposta mill-Kummissjoni Ewropea,Billi:(1) Il-Portugall, dan l-aħħar kien taħt pressjoni dejjem akbar fir-rigward tas-swieq finanzjarji u dan jirrifletti t-tħassib dejjem jiżdied dwar is-sostenibilità tal-finanzi pubbliċi tiegħu. Il-kriżi attwali, li bdiet minħabba bażi ekonomika dgħajfa stutturalment, kellha impatt drammatiku wkoll fuq il-finanzi pubbliċi, li finalment wasslu għal żieda kbira fil-firxiet tad-dejn sovran. Fost tnaqqis konsekuttiv fil-klassifikazzjoni ta' aġenziji ta' klassifikazzjoni tal-kreditu tal-bonds Portugiżi, il-pajjiż ma baqax f'pożizzjoni li jiffinanzja lilu nnifsu mill-ġdid b'rati kompatibbli ma' sostenibilità fuq terminu ta' żmien twil. Fl-istess waqt, is-settur bankarju, li jiddependi ħafna mill-finanzjament estern, ġie maqtugħ dejjem aktar mill-finanzjament tas-swieq.(2) Fid-dawl ta' dan it-taqlib ekonomiku u finanzjarju gravi kkawżat minn ċirkostanzi eċċezzjonali li l-gvern ma jistax jikkontrolla, il-Portugall talab uffiċjalment assistenza finanzjarja mill-Unjoni Ewropea, l-Istati Membri li l-valuta tagħhom hija l-euro u l-Fond Monetarju Internazzjonali (FMI) fis-7 ta' April 2011 bil-għan li jiġi appoġġat programm ta' politika li jerġà jistabbilixxi l-fiduċja u li jippermetti li l-ekonomija terġa' lura fit-triq li twassal għal tkabbir sostenibbli, u li tissalvagwardja l-istabbiltà finanzjarja fil-Portugall, iż-żona euro u l-UE. Fit-3 ta' Mejju 2011, intlaħaq ftehim bejn il-Gvern u l-missjoni konġunta tal-Kummissjoni/FMI/BĊE fir-rigward ta' programm komprensiv ta' politika fuq tliet snin għall-perjodu sa nofs l-2014, sabiex jiġi stipulat f'Memorandum ta' Politiki Ekonomiċi u Finanzjarji (MPEF) u Memorandum ta' Qbil dwar Kundizzjonalità ta' Politika Ekonomika Speċifika (MtQ). Dan il-progrmm ta' politika kien appoġġat mill-akbar żewġ partiti fl-oppożizzjoni.(3) Dan l-abbozz tal-programm ta' aġġustament ekonomiku u finanzjarju (il-"Programm") ippreżentat mill-Portugall lill-Kummissjoni u lill-Kunsill għandu l-għan jerġa' jistabbilixxi l-fiduċja fis-settur tad-dejn sovran u f'dak bankarju u jappoġġa t-tkabbir u l-impjiegi. Jipprevedi azzjoni komprensiva li tindirizza tliet kwistjonijiet. L-ewwel nett, riformi strutturali profondi u bi frontloading li jippermettu żieda fit-tkabbir potenzjali, li joħolqu l-impjiegi, u li jtejbu l-kompetittività (inkluż permezz ta' devalwazzjoni fiskali). B'mod partikolari, il-Programm fih riformi tas-suq tax-xogħol, tas-sistema ġudizzjarja, l-industriji tan-netwerks u tas-setturi tad-djar u tas-servizzi, bil-għan li jissaħħaħ il-potenzjal għat-tkabbir tal-ekonomija, titjieb il-kompetittività u jiġi ffaċilitat l-aġġustament ekonomiku. It-tieni, strateġija ta' konsolidazzjoni fiskali bbilanċjata u kredibbli, appoġġata minn miżuri fiskali strateġiċi u kontroll fiskali aħjar ta' Sħubiji Pubbliċi Privati (SPP) u Impriżi tal-Istat (State-Owned Enterprises, SOEs), bil-għan li l-proporzjon ta' dejn pubbliku gross mal-PDG jaqbad triq tan-niżla soda fuq perjodu ta' żmien medju. L-awtoritajiet jimpenjaw ruħhom li jnaqqsu d-defiċit għal 3% tal-PDG sal-2013. It-tielet, sforzi biex is-settur finanzjarju jiġi ssalvagwardjat kontra d-diżingranaġġ diżordinat permezz ta' mekkaniżmi bbażati fuq is-suq b'faċilitajiet ta' riżerva.(4) Skont it-tbassir attwali tal-Kummissjoni għat-tkabbir nominali tal-PDG (-1.2 % fl-2011, -0.5 % fl-2012, 2.5 % fl-2013 u 3.9 % fl-2014), il-miri fiskali huma konsistenti mat-triq li twassal għal proporzjon ta' dejn mal-PDG ta' 101.7 % fl-2011, 107.4 % fl-2012, 108.6% fl-2013 u 107.6% fl-2014. Il-proporzjon tad-dejn mal-PDG ikun għalhekk stabbilizzat fl-2013 u, minn hemm 'il quddiem, jaqbad nieżel, dejjem jekk ikun hemm progress ulterjuri fit-tnaqqsis tad-defiċit. Id-dinamika tad-dejn hija affettwata minn bosta operazzjonijiet miżmuma barra mill-baġit, u jitbassar li dawn iżidu l-proporzjon tad-dejn mal-PDG b'1¾ punti perċentwali (pps) tal-PDG fl-2011 u b'¾ pps fis-sena bejn l-2012 u l-2014. Dawn jinkludu akkwiżizzjonijiet imdaqqsa ta' assi finanzjarji, b'mod partikolari għar-rikapitalizzazzjoni u l-finanzjament possibbli tal-Impriżi tal-Istat li jammontaw għal ½% tal-PDG fis-sena bejn l-2011 u l-2014. Min-naħa l-oħra, ir-rikavati mill-privatizzazzjoni li jammontaw għal madwar 3% tal-PDG sas-sena 2013 se jappoġġaw l-isforzi tat-tnaqqis tad-dejn.(5) Il-valutazzjoni tal-Kummissjoni, flimkien mal-Bank Ċentrali Ewropew (BĊE) u flimkien mal-Fond Monetarju Internazzjonali (FMI), hija li l-Portugall jeħtieġ finanzjamanet li jammonta għal EUR 78 biljun (78 000 miljun) tul il-perjodu minn Ġunju 2011 sa nofs 2014. Minkejja l-aġġustament fiskali sinifikanti, id-diskrepanza fil-finanzjament għad-dejn sovran jista' jammonta għal EUR 63 biljun tul il-perjodu tal-Programm. Dan jassumi rati ta' rendiment nett ta' mgħaxijiet ta' 0 % għal dejn li jimmatura fuq terminu ta' żmien twil sal-ewwel nofs tal-2013 u ta' 100 % wara din is-sena. Wieħed qed jassumi li l-Portugall se jkun jista' jittrasferixxi l-istokk eżistenti tiegħu ta' dejn fuq perjodu ta' żmien qasir, filwaqt li l-programm jipprovdi wkoll bafer ta' finanzjamant f'każ ta' devjazzjonijiet mhux mistennija mix-xenarju bażiku ta' finanzjament tal-Kummissjoni. L-istrateġija tas-settur finanzjarju li tinsab fil-programm biex terġa' tiġi stabbilita l-fiduċja fis-sistema bankarja Portugiża fuq bażi sostenibbli tesiġi li l-gruppi bankarji jkollhom il-proporzjon tal-kapital ewlieni tal-livell wieħed (core tier 1) tagħhom ekwivalenti għal 9% sal-aħħar tal-2010 u ta' 10 % sal-aħħar tal-2012. Il-programm fih skema ta' appoġġ bankarju sa massimu ta' EUR 12-il biljun biex jiġi pprovdut il-kapital meħtieġ f'każ li ma jkunux jistgħu jinstabu soluzzjonijiet tas-suq. Madankollu, il-ħtiġijiet reali tal-finanzjament jistgħu jkunu sostanzjalment inqas, b'mod partikolari, jekk il-kundizzjonijiet tas-suq jitjiebu b'mod sinifikanti u ma jseħħ l-ebda telf bankarju gravi mhux mistenni matul il-perjodu tal-Programm.(6) Il-Programm ikun iffinanzjat permezz ta' kontribuzzjonijiet minn sorsi esterni. L-assistenza tal-Unjoni lill-Portugall tilħaq massimu ta' EUR 52 biljun skont il-Mekkaniżmu Ewropew ta' Stabbilizzazzjoni Finanzjarja (EFSM) stabbilit bir-Regolament tal-Kunsill (UE) Nru 407/2010 u minn kontribuzzjonijiet mill-Faċilità Ewropea ta' Stabbiltà Finanzjarja. Barra minn hekk, il-Portugall talab self ta' SDR [23.44664 biljun] (ekwivalenti għal EUR 26 biljun bir-rata tal-kambju tal-[5 ta' Mejju 2011)) mill-FMI skont Faċilità ta' Fond Estiża. L-appoġġ mill-EFSM jeħtieġ li jiġi pprovdut skont termini u kundizzjonijiet simili għal dawk tal-FMI. L-assistenza finanzjarja tal-Unjoni għandha tkun amministrata mill-Kummissjoni.(7) Il-Kunsill għandu janalizza, fuq bażi regolari, il-politiki ekonomiċi implimentati mill-Portugall. (8) Il-kundizzjonijiet speċifiċi tal-politiki ekonomiċi miftiehma mal-Portugall għandhom jiġu stipulati f'Memorandum ta' Qbil dwar Kundizzjonalità Ekonomika Speċifika (il-"Memorandum ta' Qbil"). It-termini finanzjarji dettaljati għandhom jiġu stipulati fi Ftehim dwar Faċilità ta' Self.(9) Il-Kummissjoni għandha tivverifika regolarment li l-kundizzjonijijet ta’ politiki ekonomiċi marbutin mal-assistenza jiġu ssodisfati permezz ta’ missjonijiet u rappurtar regolari mill-awtoritajiet Portugiżi.(10) Tul l-implimentazzjoni tal-Programm, il-Kummissjoni għandha tipprovdi konsulenza politika addizzjonali kif ukoll assistenza teknika f’oqsma speċifiċi.(11) L-operazzjonijiet li l-assistenza finanzjarja tal-Unjoni tgħin fil-finanzjament tagħhom għandhom ikunu kompatibbli mal-politika tal-Unjoni u konformi mal-leġiżlazzjoni tal-Unjoni. Interventi ta' appoġġ lill-istituzzjonijiet finanzjarji għandhom jitwettqu skont ir-regoli tal-Unjoni dwar il-kompetizzjoni.(12) L-assistenza għandha tiġi pprovduta bil-għan li tiġi appoġġata implimentazzjoni ta' suċċess tal-Programm.ADOTTA DIN ID-DEĊIŻJONI:Artikolu 11. Lill-Portugall, l-Unjoni se tagħmlilha disponibbli self li jammonta għal massimu ta' EUR 26 biljun, b'maturità medja massima ta' 7.5 snin.2. L-assistenza finanzjarja għandha tkun disponibbli għal tliet snin, li jibdew mill-ewwel jum wara d-dħul fis-seħħ ta' din id-Deċiżjoni.3. Il-Kummissjoni għandha tagħmel disponibbli l-assistenza finanzjarja tal-Unjoni lill-Portugall f’massimu ta’ 14-il ħlas parzjali. L-iżborż ta' kull ħlas parzjali jista' jsir f'parti waħda jew aktar. Il-maturitajiet tal-partijiet taħt l-ewwel ħlas parzjali ma jistgħux ikunu itwal mill-maturità medja massima msemmija fil-paragrafu 1. F'każijiet bħal dawn, il-maturitajiet ta' partijiet ulterjuri se jkunu stabbiliti b'tali mod li l-maturità medja massima msemmija fil-paragrafu 1 tintlaħaq ladarba jsir l-iżborż tal-ħlasijiet parzjali kollha.4. L-ewwel ħlas parzjali għandu jiġi rilaxxat suġġett għad-dħul fis-seħħ tal-Ftehim dwar is-Self u l-Memorandum ta’ Qbil. Kwalunkwe rilaxx ta' self sussegwenti għandu jkun taħt kundizzjoni ta' analiżi favorevoli mill-Kummissjoni, b'konsultazzjoni mal-BĊE, rigward il-konformità tal-Portugall mal-kundizzjonijiet ġenerali tal-politiki ekonomiċi kif iddefinit b'din id-Deċiżjoni u l-Memorandum ta' Qbil.5. Il-Portugall għandu jħallas il-kost attwali tal-finanzjament tal-Unjoni għal kull parti flimkien ma' marġini ta' 215 punti bażi, li jirriżultaw f'kundizzjonijiet simili għal dawk tal-appoġġ mill-FMI.6. Barra minn hekk, il-kostijiet imsemmija fl-Artikolu 7 tar-Regolament Nru 407/2010 għandhom jitħallsu mill-Portugall.7. Jekk ikun meħtieġ sabiex jiġi ffinanzjat is-self, l-użu prudenti ta’ swaps tar-rata tal-imgħax ma’ kontropartijiet tal-ogħla kwalità ta’ kreditu u teħid bil-quddiem ta’ self għandhom ikunu permessi.8. Il-Kummissjoni għandha tiddeċiedi dwar id-daqs u r-rilaxx ta' ħlasijiet parzjali ulterjuri. Il-Kummissjoni għandha tiddeċiedi dwar id-daqs tal-partijiet.Artikolu 21. L-assistenza għandha tkun amministrata mill-Kummissjoni b'mod konsistenti mal-impenji tal-Portugall.2. Il-Kummissjoni, b'konsultazzjoni mal-BĊE, għandha taqbel mal-awtoritajiet Portugiżi dwar il-kundizzjonijiet speċifiċi tal-politiki ekonomiċi marbutin mal-assistenza finanzjarja, kif stabbilit fl-Artikolu 3. Dawk il-kundizzjonijiet għandhom jiġu stipulati f’Memorandum ta’ Qbil li għandu jiġi ffirmat mill-Kummissjoni u mill-awtoritajiet Portugiżi konsistenti mal-impenji msemmija fil-paragrafu 1. It-termini finanzjarji dettaljati għandhom jiġu stipulati fi Ftehim dwar Faċilità ta' Self li għandu jiġi konkluż mal-Kummissjoni.3. Il-Kummissjoni għandha tivverifika regolarment li l-kundizzjonijiet tal-politiki ekonomiċi marbutin mal-assistenza jiġu ssodisfati, u tirrapporta lill-Kumitat Ekonomiku u Finanzjarju qabel l-iżborż ta' kull ħlas parzjali. Għal dan il-għan, l-awtoritajiet Portugiżi għandhom jikkooperaw b'mod sħiħ mal-Kummissjoni u l-BĊE, u għandhom jagħmlulhom disponibbli kull tagħtrif meħtieġ. Il-Kummissjoni għandha żżomm lill-Kumitat Ekonomiku u Finanzjarju mgħarraf dwar il-possibilità ta’ rifinanzjament ta' teħid ta' self, jew ta' ristrutturazzjoni tal-kundizzjonijiet finanzjarji.4. Il-Portugall għandu jadotta u jimplimenta miżuri addizzjonali ta' konsolidazzjoni biex jiżgura l-istabbiltà makrofinanzjarja, f'każ li dawn il-miżuri jkunu meħtieġa matul il-programm ta' assistenza. L-awtoritajiet Portugiżi għandhom jikkonsultaw lill-Kummissjoni u lill-BĊE minn qabel jekk jadottaw xi miżura addizzjonali bħal dawn.Artikolu 31. Il-programm ta' aġġustament ekonomiku u finanzjarju (il-"Programm") imħejji mill-awtoritajiet Portugiżi huwa approvat permezz ta' dan.2. L-iżborż ta' kull ħlas parzjali wara l-ewwel wieħed għandu jsir abbażi ta' implimentazzjoni sodisfaċenti tal-Programm u, partikolarment, il-kundizzjonijiet speċifiċi tal-politiki ekonomiċi stipulati fil-Memorandum ta' Qbil. Dawn għandhom jinkludu, inter alia , il-miżuri pprovduti fil-paragrafi 4 sa 8 ta' dan l-Artikolu.3. Id-defiċit tal-amministrazzjoni pubblika ma għandux jaqbeż EUR 10,068 miljun (ekwivalenti għal 5.9 % tal-PDG abbażi ta' tbassir attwali) fl-2011, EUR 7,645 miljun (4.5 % tal-PDG) fl-2012 u EUR 5,224 miljun (3.0% tal-PDG) fl-2013, skont ir-rekwiżiti tal-proċedura ta' żbilanċ eċċessiv (PŻE). Għall-kalkolu ta' dan id-defiċit, il-kostijiet baġitarji possibbli tal-miżuri ta' appoġġ bankarji fil-kuntest tal-istrateġija tas-settur finanzjarju tal-gvern ma għandhomx jitqiesu. Il-konsolidazzjoni għandha tintlaħaq permezz ta' miżuri permanenti ta' kwalità għolja u bil-minimizzazzjoni tal-impatt fuq gruppi vulnerabbli.4. Il-Portugall għandu jadotta l-miżuri speċifikati fil-paragrafi 5 sa 8 qabel it-tmiem tas-sena indikata, u d-dati ta' skadenza preċiżi għas-snin 2011-2014 għandhom jkunu speċifikati fil-Memorandum ta' Qbil. Il-Portugall għandu jkun lest li jieħu miżuri addizzjonali ta' konsolidazzjoni biex inaqqas id-defiċit taħt 3 % tal-PDG sal-2013 f'każ ta' devjazzjonijet mill-miri.5. Il-Portugall għandu jadotta l-miżuri li ġejjin qabel tmiem l-2011, skont l-ispeċifikazzjonijiet fil-Memorandum ta' Qbil:(a) Il-Portugall għandu jimplimenta b'mod sħiħ il-miżuri ta' konsolidazzjoni fiskali previsti fil-baġit tal-2011 li jammontaw għal madwar EUR 9 biljun u miżuri addizzjonali introdotti qabel Mejju 2011 ekwivalenti għal aktar minn EUR 400 miljun. Dawn il-miżuri għandhom l-għan inaqqsu d-defiċit tal-amministrazzjoni pubblika skont l-iskeda taż-żmien imsemmija fil-paragrafu 3. Il-miżuri ta' dħul previsti fil-baġit tal-2011, ekwivalenti għal EUR 3.4 biljun, għandhom jiġu kkomplementati b'żieda fil-kontribuzzjonijiet soċjali permezz ta' spezzjoni aktar stretta u kontribuzzjoni obbligatorja min-naħa tal-apprentisti. Minbarra l-miżuri ta' nefqa previsti fil-baġit tal-2011, miżuri addizzjonali inkluż iffrankar fis-settur tas-saħħa, sussiddji aktar baxxi għal Impriżi tal-Istat (SOEs), u tnaqqisiet fit-trasferimenti soċjali għandhom jiġu implimentati.(b) Il-Portugall għandu jadotta miżuri li jirrinforzaw strateġija baġitarja kredibbli u jsaħħu l-qafas baġitarju. Il-Portugall għandu jimplimenta bis-sħiħ il-miżuri previsti fil-Liġi ta' Qafas Baġitarju, inkluż l-istabbiliment ta' qafas baġitarju fuq perjodu ta' żmien medju, iħejji analiżi ta' strateġija fiskali preċiża u jistabbilixxi Kunsill Fiskali indipendenti. L-oqfsa ta' finanzjament lokali u reġjonali għandhom jiġu allinjati mal-Liġi ta' Qafas baġitarju. Il-Portugall għandu jtejjeb ir-rapportar u l-monitoraġġ tal-finanzi pubbliċi, inkluż b'mod partikolari l-arretrati. Il-Portugall għandu jibda l-analiżi sistematika u regolari ta' riskji fiskali bħala parti mill-proċess tal-baġit, inklużi r-riskji li jirriżultaw minn Sħubiji Pubbliċi Privati (SPP) u l-SOEs.(c) Il-Portugall għandu jadotta l-ewwel lott ta' miżuri bil-għan li jsaħħaħ il-funzjonament tas-suq tax-xogħol billi jiġu llimitati l-pagamenti fil-każ tas-sensji u billi jżid il-flessibilità fl-arranġamenti tal-ħin tax-xogħol.(d) Fis-settur tal-enerġija, il-Portugall għandu jieħu miżuri biex jiffaċilita d-dħul, jippromwovi l-istabbiliment tas-suq tal-gass Iberjan u janalizza l-appoġġ u l-iskemi ta' kumpens għall-produzzjoni tal-elettriku. Għal industriji oħra tan-netwerk, b'mod partikolari t-trasport, is-servizzi ta' telekomunikazzjoni u tal-posta, il-Portugall għandu jadotta miżuri addizzjonali biex jippromwovi l-kompetizzjoni u l-flessibilità.(e) Il-Portugall għandu jieħu azzjoni urġenti biex irawwem il-kompetizzjoni u l-kapaċità ta' aġġustament tal-ekonomija. Dan jinkludi l-abolizzjoni ta' drittijiet speċjali tal-Istat f'kumpaniji, reviżjoni tal-liġi tal-kompetizzjoni sabiex issir aktar effettiva, rekwiżiti eħfef għall-istabbiliment u l-provvediment transkonfinali fis-setturi tas-servizzi.(f) Il-Portugall għandu jtejjeb il-prattiki u r-regoli għall-akkwist pubbliku sabiex jikkontribwixxi għal ambjent kummerċjali aktar kompetittiv u għal infiq pubbliku aktar effiċjenti.6. Il-Portugall għandu jadotta l-miżuri li ġejjin matul l-2012, skont l-ispeċifikazzjonijiet fil-Memorandum ta' Qbil:(a) Il-baġit tal-2012 għandu jinkludi rikalibrazzjoni newtrali mil-lat ta' baġit tas-sistema fiskali bil-għan li jitnaqqsu l-kostijiet tax-xogħol u li l-kompetittività tingħata spinta 'l quddiem.(b) Il-baġit għall-2012 għandu jinkludi miżuri ta' konsolidazzjoni fiskali li jammontaw għal tal-anqas EUR 5.1 biljun u li għandhom l-għan li jnaqqsu d-defiċit tal-amministrazzjoni pubblika skont l-iskeda taż-żmien imsemmija fl-Artikolu 3(3).(c) Il-baġit għandu jipprovdi għal tnaqqis tan-nefqa fl-2012 ta' mill-anqas EUR 3.5 biljun inkluża riorganizzazzjoni komprensiva tal-amministrazzjoni ċentrali, li telimina xogħol doppju u ineffiċjenzi oħra; tnaqqis fl-għadd ta' muniċipalitajiet u parroċċi; tnaqqis tan-nefqa fis-setturi tal-edukazzjoni u s-saħħa, trasferimenti iżgħar lill-awtoritajiet reġjonali u lokali, tnaqqis ta' impjiegi fis-settur pubbliku; aġġustamenti fil-pensjonijiet; u tnaqqis fin-nefqa kapitali u f'nefqa oħra kif stabbilit fil-Programm.(d) F'dak li għandu x'jaqsam mad-dħul, il-baġit għandu jinkludi miżuri b'rabta mad-dħul li jammontaw għal madwar EUR 1.5 biljun f'sena sħiħa inkluż, inter alia : twessigħ tal-bażijiet tat-taxxa fuq l-introjtu korporattiv u personali permezz ta' tnaqqis tat-tnaqqisiet tat-taxxa u skemi speċjali; żgurar tal-konverġenza ta' tnaqqisiet tat-taxxa fuq l-introjtu personali applikati għal introjtu minn pensjonijiet u xogħol; bidliet fit-tassazzjoni fuq il-proprjetà billi jitnaqqsu b'mod sostanzjali l-eżenzjonijiet; twessigħ tal-bażijiet tal-VAT billi jitnaqqsu l-eżenzjonijiet u jiġu rranġati mill-ġdid il-listi ta' oġġetti u servizzi soġġetti għal rati mnaqqsa, intermedji u ogħla; u, żieda fis-sisa. Dawn il-miżuri għandhom jiġu kkomplementati minn azzjoni li tiġġieled l-evażjoni tat-taxxi, il-frodi u l-informalità.(e) Il-Portugall għandu jimplimenta qafas legali u istituzzjonali għall-valutazzjoni tar-riskji fiskali qabel ma jidħol f'kuntratt ta' sħubija pubblika privata (SPP). Bl-istess mod, il-Portugall għandu jadotta liġi li tirregola l-ħolqien u l-funzjonament ta' SOEs fil-livelli ċentrali, reġjonali u lokali. Il-Portugall ma għandu jidħol fl-ebda kuntratt SPP ġdid jew joħloq SOE sa ma jkunu ġew stabbiliti l-analiżijiet u l-istruttura legali l-ġdida.(f) Il-Portugall għandu jimmodernizza l-amministrazzjoni tad-dħul billi joħloq entità unika, inaqqas l-għadd ta' uffiċċji muniċipali u jindirizza l-ostakli l-oħra fis-sistema tal-appelli tat-taxxa.(g) Il-Portugall għandu jintroduċi leġiżlazzjoni biex jirriforma s-sistema tal-assigurazzjoni tal-qgħad, inkluż tnaqqis tad-dewmien massimu ta' benefiċċji tal-assigurazzjoni tal-qgħad għal 18-il xahar, limitu fuq il-benefiċċji tal-qgħad għal 2.5 darbiet l-indiċi tal-appoġġ soċjali, tnaqqis fil-benefiċċji tul il-perjodu tal-qgħad, tnaqqis tal-perjodu kontributorju minimimu, u estensjoni għal ċerti kategoriji ta' ħaddiema għal rashom. Il-politiki tas-suq tax-xogħol attiv għandhom jissaħħu wara analiżi ta' prattiki attwali u pjan ta' azzjoni miftiehem.(h) Is-sistema ta' pagamenti fil-każ tas-sensji għandha tiġi allinjata ma' dawk ta' prattiki fi Stati Membri oħra tal-UE, abbażi tal-ispċeifikazzjoni fil-Memorandum ta' Qbil.(i) Ir-Regolamenti dwar il-ħlas tas-sahra għandhom jitħaffu u għandha tiġi introdotta żieda fil-flessibilità tal-arranġamenti tal-ħinijiet tax-xogħol skont il-Memorandum ta' Qbil.(j) Il-Portugall għandu jippromwovi żviluppi fil-pagi li jkunu konsistenti mal-għanijiet ta' trawwim ta' ħolqien tal-impjiegi u titjib fil-kompetittività tal-kumpaniji bil-għan li jiġu kkoreġuti l-iżbilanċi makroekonomiċi. Kwalunkwe żieda fil-pagi minimi għandha ssir biss jekk tkun iġġustifikata minn żviluppi ekonomiċi u fis-suq tax-xogħol. Għandhom jittieħdu miżuri biex jiġu indirizzati d-dgħufijiet fl-iskemi attwali ta' negozjar ta' pagi, inkluża leġiżlazzjoni biex tiddefinixxi mill-ġdid il-kriterji u l-modalitajiet tal-estensjoni tal-ftehimiet kollettivi u tiffaċilita ftehimiet fil-livell tal-kumpaniji.(k) Għandu jitħejja pjan ta' azzjoni biex tittejjeb il-kwalita tal-edukazzjoni sekondarja u vokazzjonali.(l) Il-funzjonament tas-sistema ġudizzjarja għandu jittejjeb billi jiġu implimentati l-miżuri proposti taħt il-Mappa ta' Riforma Ġudizzjarja u bit-twettiq u l-awditjar ta' każijiet pendenti sabiex jiġu mmirati miżuri biex jiġi eliminat ix-xogħol pendenti fil-qrati u jitrawwmu soluzzjoniet alternattivi tat-tilwim.(m) il-qafas tal-kompetizzjoni għandu jittejjeb billi tiġi rrinforzata l-indipendenza u r-riżorsi tal-awtoritajiet regolatorji nazzjonali. Għandhom jiġu lliberalizzati s-servizzi professjonali billi jittejjeb il-qafas ta' kwalifiki professjonali u billi jiġu eliminati restrizzjonijiet dwar il-professjonijiet irregolati.(n) Tariffi rregolati fis-swieq tal-konsumaturi tal-gass u tal-elettriku għandhom jiġu eliminati.7. Il-Portugall għandu jadotta l-miżuri li ġejjin matul l-2013, skont l-ispeċifikazzjonijiet fil-Memorandum ta' Qbil:(a) Il-baġit tal-2013 għandu jinkludi miżuri ta' konsolidazzjoni fiskali li jammontaw għal tal-anqas EUR 3.2 biljun bl-għan li jnaqqsu d-defiċit tal-amministrazzjoni pubblika skont l-iskeda taż-żmien imsemmija fl-Artikolu 3(3). B'mod partikolari, f'dak li għandu x'jaqsam man-nefqa l-baġit għandu jipprovdi għal tnaqqis fin-nefqa fl-2013 ta' mill-anqas EUR 2.5 biljun, inkluż: tnaqqis fin-nefqa fl-amministrazzjoni ċentrali, l-edukazzjoni u s-saħħa; trasferimenti lill-awtoritajiet lokali u reġjonali; tnaqqis fl-għadd ta' imjegati fis-settur pubbliku; u, kostijiet aktar baxxi mill-SOEs.(b) Il-baġit għandu jinkludi miżuri ta' dħul inklużi b'mod partikolari t-twessigħ ta' bażijiet tat-taxxa fuq l-introjtu korporattiv u personali, taxxi tas-sisa ogħla u bidliet fit-taxxi fuq il-proprjetà, sabiex jidħlu madwar EUR 0.8 biljun ta' dħul addizzjonali. Il-Portugall għandu jtejjeb l-ambjent kummerċjali billi jnaqqas il-piż amministrattiv permezz ta' estensjoni ta' riformi ta' semplifikazzjoni lis-setturi kollha tal-ekonomija (Punti ta' Kuntatt Uniku u Proġetti li ma jeħtieġu l-ebda awtorizzazzjoni (Zero authorisation projects)); u billi jitnaqqsu r-restrizzjonijiet ta' kreditu għall-SMEs inkluż l-implimentazzjoni tad-Direttiva 2011/7/UE dwar il-ġlieda kontra l-ħlas tard fi tranżazzjonijiet kummerċjali.(c) Il-Portugalli għandu jikkompleta l-eliminazzjoni tax-xogħol b'lura fil-qrati.8. Bil-għan li tiġi rrestawrata l-fiduċja fis-settur finanzjarju, il-Portugall għandu jirrikapitalizza u b'mod xieraq u jwettaq diżingranaġġ ordnat tas-settur bankarju tiegħu u jtemm il-kawża tal-Banco Português de Negócios. F'dak ir-rigward, il-Portugall għandu jiżviluppa u jiftiehem mal-Kummissjoni Ewropea, il-BĊE u l-FMI, strateġija għall-istruttura u l-finanzjament futuri tal-gruppi bankarji Portugiżi sabiex l-istabbiltà finanzjarja tiġi ppreżervata. B'mod partikolari, il-Portugall għandu:(a) jiffaċilita l-ħruġ ta' bonds bankarji ggarantiti mill-gvern għal ammont sa massimu ta' EUR 35 biljun, inluż il-pakkett eżistenti ta' miżuri ta' appoġġ;(b) iħabbar sal-aħħar ta' Mejju 2011 żidiet tal-anqas fil-proporzjon tal-adegwatezza tal-kapitali ewlieni tal-livell 1 għal 9 % sal-aħħar tal-2011 u 10 % sal-aħħar tal-2012, fejn il-banek ikunu meħtieġa jippreżentaw sal-aħħar ta' Ġunju 2011 pjanijiet dwar kif bi ħsiebhom jikkonformaw ma' dawn ir-rekwiżit;(c) jindika miri ċari u perjodiċi tal-proporzjonijiet ta' ingranaġġ għall-banek u jtejjeb il-qafas ta' valutazzjoni tas-solvenza u d-diżingranaġġ matul l-2011;(d) jiżgura li l-Caixa Geral de Depositos li hija proprjetà tal-istat tiġi ssemplifikata biex tiżdied il-bażi kapitali tal-fergħa bankarja ewlenija tagħha skont kif ikun meħtieġ u jvara proċess biex ibigħ il-Banco Português de Negócios bi skeda aċċelerata. Għal dan il-għan, il-Portugall għandu jissottometti pjan ġdid lill-KE għall-approvazzjoni skont ir-reguli ta' għajnuna mill-Istat;(e) jemenda sal-aħħar tal-2011 leġiżlazzjoni rigward riżoluzzjoni ta' banek u kumpaniji kif ukoll rigward il-Fond ta’ Garanzija tad-Depożiti u l-Fond ta' Garanzija għal Istituzzjonijiet ta' Kreditu Agrikoli Konġunti, bil-għan li jiġu protetti d-depożitaturi u jiġi ffaċilitat ir-ristrutturar.9. Sabiex tiġi żgurata implimentazzjoni mingħajr xkiel tal-kundizzjonalità tal-Programm, u biex l-iżbilanċi jiġu kkoreġuti b’mod sostenibbli, il-Kummissjoni għandha tipprovdi pariri u gwida kontinwi dwar ir-riformi fiskali, strutturali u tas-swieq finanzjarji. Fi ħdan il-qafas tal-assistenza li għandha tiġi pprovduta lill-Portugall flimkien mal-FMI u flimkien mal-BĊE, għandha perjodikament tanalizza l-effikaċja u l-impatt ekonomiku u soċjali tal-miżuri miftiehma bil-għan li jissaħħu t-tkabbir u l-ħolqien tal-impjiegi, tiġi żgurata l-konsolidazzjoni fiskali u jiġu mminimizzati impatti soċjali ta' ħsara, b'mod partikolari fir-rigward ta' membri vulnerabbli tas-soċjetà Portugiża.Artikolu 4Il-Portugall għandu jiftaħ kont speċjali mal-Bank tal-Portugall għall-ġestjoni tal-assistenza finanzjarja tal-Unjoni.Artikolu 5Din id-Deċiżjoni hija indirizzata lill-Portugall.Artikolu 6Din id-Deċiżjoni għandha tiġi ppubblikata f' Il-Ġurnal Uffiċjali tal-Unjoni Ewropea .Magħmul fi Brussell,Għall-KunsillIl-PresidentDIKJARAZZJONI TAL-IMPATT BAĠITARJU(cf. l-Artikolu 16 tar-Regoli Interni)QASAM TA’ POLITIKA: TITLU 01 – AFFARIJIET EKONOMIĊI U FINANZJARJIATTIVITÀ: OPERAZZJONIJIET U STRUMENTI FINANZJARJITITLU TAL-AZZJONI: MEKKANIŻMU EWROPEW TA' STABBILIZZAZZJONI FINANZJARJA - ASSISTENZA FINANZJARJA LILL-PORTUGALL1. ISEM IL-PROPOSTA: INTESTATURA TAL-BAĠIT KONĊERNATA U T-TITLU01.040103 Garanzija tal-Unjoni Ewropea għal teħid b'self tal-Unjoni li sar għal assistenza finanzjarja skont il-Mekkaniżmu Ewropew ta' Stabilizzazzjoni Finanzjarja2. BAŻI LEGALI:Ir-Regolament tal-Kunsill Nru 407/210.3. ĊIFRI GLOBALI GĦAS-SENA FINANZJARJA (F’EURO)Din il-partita tikkostitwixxi l-istruttura għall-garanzija pprovduta mill-Unjoni Ewropea. Se tippermetti lill-Kummissjoni tħallas id-dejn (kapital, imgħax u kostijiet oħra) f’każ ta’ inadempjenza mid-debitur (il-Portugall).L-entrata tal-baġit ("p.m.") li tirrifletti l-garanzija tal-baġit se tiġi attivata biss fil-każ ta’ sejħa effettiva fuq il-garanzija. Huwa mistenni li normalment il-garanzija tal-baġit ma tiġix eżerċitata.3a - Sena attwaliMhux applikabbliAI |Approprjazzjoni inizjali għas-sena finanzjarja (baġit) |Trasferimenti |Approprjazzjoni addizzjonali |Approprjazzjoni totali |Approprjazzjonijiet diġà mwarrba minn programm ieħor ta’ ħidma |Bilanċ disponibbli |Ammont għall-azzjoni proposta |3b - RiportiMhux applikabbliAI |Riporti |Approprjazzjonijiet diġà mwarrba minn programm ieħor ta’ ħidma |Bilanċ disponibbli |Ammont għall-azzjoni proposta |3c - Is-sena finanzjarja li jmissMhux applikabbliAI |Approprjazzjoni inizjali għas-sena finanzjarja (baġit) | p.m. |Trasferimenti |Approprjazzjoni addizzjonali |Approprjazzjoni totali |Approprjazzjonijiet diġà mwarrba minn programm ieħor ta’ ħidma |Bilanċ disponibbli |Ammont għall-azzjoni proposta | p.m. |4. DESKRIZZJONI TAL-AZZJONIL-assistenza finanzjarja fuq perjodu ta' żmien medju proposta lill-Portugall (li għandha tiġi ffinanzjata mit-teħid ta' self tal-Unjoni fis-swieq kapitali internazzjonali) tikkonsisti f'self tal-Unjoni li jammonta għal EUR 26 biljun. Din se tkun ipprovduta fil-kuntest ta' pakkett ta' finanzjament internazzjonali. B'mod partikolari, self mill-pajjiżi tal-UE sħab tal-Portugall jinkludi kontribuzzjonijiet mill-Faċilità Ewropea ta' Stabbiltà Finanzjarja (EUR 26 biljun). Barra dan, l-Irlanda talbet self mill-Fond Monetarju Internazzjonali ta' SDR [ ] biljun (madwar EUR 26 biljun) skont il-Faċilità ta' Fond Estiża. L-appoġġ finanzjarju tal-Unjoni lill-Portugall huwa maħsub biex jappoġġa ekonomija li terġa' lura fit-triq għal tkabbir sostenibbli u biex jiżgura l-funzjonament tajjeb tas-sistema bankarja. Fl-istess waqt, l-assistenza tagħmel kontribuzzjoni lejn is-salvagwardja tal-istabbiltà finanzjarja fl-UE u fiż-żona euro, billi tirrestawra l-fiduċja.It-teħid ta' self tal-Unjoni miġbur mis-swieq kapitali jew minn istituzzjonijiet finanzjarji bil-għan li jiġi estiż is-self lill-Irlanda huwa kopert mill-baġit tal-Unjoni. Fil-prinċipju, l-ammont tas-self li se jingħata lill-Portugall jammonta għal EUR 26 biljun.L-istruttura għall-garanzija pprovduta mill-baġit tal-Unjoni Ewropea se tippermetti li l-Kummissjoni tħallas id-dejn f’każ ta’ inadempjenza mill-Portugall.Sabiex tonora l-obbligi tagħha, il-Kummissjoni tista’ tuża r-riżorsi fi flus tagħha biex tħallas id-dejn b’mod provviżorju. F’dan il-każ, japplika l-Artikolu 12 tar-Regolament tal-Kunsill (KE, Euratom) Nru 1150/2000 tat-22 ta' Mejju 2000 li jimplimenta d-Deċiżjoni 2007/436/KE, Euratom dwar is-sistema tar-riżorsi proprji tal-Komunitajiet Ewropej (ĠU L 130, 31.5.2000, p. 1).5. METODU TA’ KALKOLU ADOTTATMhux applikabbli.6. SKEDA TAL-PAGAMENTI (F’EURO)Mhux applikabbli.Intestatura | Approprjazzjonijiet | Pagamenti |Sena n | Sena n+1 | Sena n+2 | Sena n+3 | Snin finanzjarji suċċessivi |Sena n |Sena n+1 |Sena n |Sena n+1 |Total |[1] ĠU L 118, 12.5.2010, p. 1.